Diari Oficial de la Generalitat Valenciana


Sumari del DOGV 6317, del 23-07-2010 (2010/8277)

RESOLUCIÓ de 15 de juliol de 2010, del director general de l'Institut Valencià de la Joventut, per la qual es determinen les tarifes, els preus i el procediment de contractació per a la reserva i la utilització de les instal·lacions juvenils pròpies.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6317

Data del DOGV
:   23-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8277


Data del document
:   15-07-2010

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * Institut Valencià de la Joventut Generalitat Jove
    * equipament sociocultural
    * llista de preus
    * oci
    * jove
    * contracte de serveis

RESOLUCIÓ de 15 de juliol de 2010, del director general de l'Institut Valencià de la Joventut, per la qual es determinen les tarifes, els preus i el procediment de contractació per a la reserva i la utilització de les instal·lacions juvenils pròpies. [2010/8277]  
L'article 49.25 de l'Estatut d'Autonomia de la Comunitat Valenciana atribueix a la Generalitat competències exclusives en matèria de joventut.  
La Llei de la Generalitat Valenciana 4/1989, de 26 de juny, va crear l'Institut Valencià de la Joventut (IVAJ), l'objectiu de la qual és l'execució i la coordinació de la política de joventut de la Comunitat Valenciana. Entre les funcions atribuïdes a esta entitat autònoma figuren, en l'article 3 de la dita Llei, la de planificar, gestionar, crear i mantindre els albergs, les residències i els campaments, entre altres instal·lacions juvenils, la d'impulsar la prestació de serveis a la joventut i la de potenciar el desplegament de les activitats de temps lliure juvenil.  
Entre les finalitats dels albergs i dels campaments juvenils, hi ha la de facilitar l'ús de les instal·lacions juvenils de l'IVAJ a entitats prestadores de serveis a la joventut per al compliment dels seus fins i objectius específics, i també, la d'oferir els serveis d'acampada als jóvens, grups juvenils i entitats socials que ho sol·liciten, i facilitar-los la pràctica d'activitats de caràcter cultural i recreatiu en estes instal·lacions.  
En virtut de tot això, una vegada publicat del Decret 78/2010, de 30 d'abril, pel qual es modifica el Decret 209/2001, de 18 de desembre, mitjançant el qual es fixava el règim i les quanties dels preus públics a percebre per l'Institut Valencià de la Joventut, i de conformitat amb les funcions que em confereix l'article 7 de l'esmentada Llei 4/1989, resolc:  
Primer  
Determinar el procediment de reserves de places als campaments, albergs i residències juvenils -en el cas d'estes, quan presten serveis d'alberg- que es detallen en l'annex I d'esta resolució, i també les condicions generals d'ús de les dites instal·lacions.  
Segon  
Establir els serveis que es prestaran a les instal·lacions juvenils, els quals es detallen en l'annex II d'esta resolució, i també les tarifes i els preus que percebrà l'Institut Valencià de la Joventut pels serveis esmentats.  
DISPOSICIÓ TRANSITÒRIA ÚNICA  
D'acord amb el contingut de la disposició transitòria única, punt primer, del Decret 78/2010, de 30 d'abril, pel qual es modifica el Decret 209/2001, de 18 de desembre, mitjançant el qual es fixava el règim i les quanties dels preus públics a percebre per l'Institut Valencià de la Joventut, els nous preus a aplicar en l'allotjament i els serveis complementaris, en relació a tarifes, preus i procediment, tindran efectivitat en les reserves per a estades a partir de l'1 d'octubre de 2010.  
DISPOSICIÓ DEROGATÒRIA ÚNICA  
Queden derogades la resolució de 12 de gener de 1993 i la resolució de 8 de març de 2004, que regulaven la normativa de contractació, reserva i utilització de les instal·lacions de joventut.  
DISPOSICIÓ FINAL  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
Contra la present resolució, que posa fi a la via administrativa, podrà interposar-se potestativament recurs de reposició davant del director general de l'Institut Valencià de la Joventut, en el termini d'un mes comptador a partir de l'endemà de la seua publicació en el Diari Oficial de la Comunitat Valenciana (DOCV), d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), o bé directament recurs contenciós administratiu davant del jutjat contenciós administratiu competent, en el termini de dos mesos comptadors a partir de l'endemà de la seua publicació en el DOCV, segons el que preveu els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que els interessats puguen interposar-hi qualsevol altre recurs que consideren oportú.  
València, 15 de juliol de 2010.- El director general de l'Institut Valencià de la Joventut: Adrián Ballester Espinosa.  
Annex I  
1. Els albergs juvenils i les residències juvenils, quan presten serveis d'alberg juvenil, són instal·lacions que proporcionen allotjament i manutenció als alberguistes de forma individual o en grup. Són llocs idonis per a l'exercici d'activitats culturals, esportives o simplement recreatives. Així mateix, per les seues particulars característiques permeten la trobada de persones de diferents nacionalitats i cultures.  
2. Els campaments juvenils són instal·lacions a l'aire lliure la funció dels quals és facilitar, a les organitzacions, entitats i institucions, equipaments bàsics per a la realització dels seus programes d'activitats, en un clima de convivència i respecte.  
3. Drets i deures dels usuaris  
3.1. La utilització de les instal·lacions juvenils suposa l'acceptació, per part de l'usuari, de les bases que la regulen, i també de la normativa interna de cada instal·lació respecte dels horaris de menjar, del silenci nocturn i d'altres aspectes, a fi d'afavorir la convivència i la qualitat del servei.  
3.2. Els responsables dels grups en tenen la total responsabilitat econòmica i jurídica, i també respecte de la conducta dels seus integrants.  
3.3. L'usuari autoritza l'Institut Valencià de la Joventut a tractar, incorporar i conservar les dades personals que li facilite. L'usuari té dret a la informació continguda en estos fitxers i pot cancel·lar-la o rectificar-la quan vulga. Posat cas que s'estime més no autoritzar el tractament de les seues dades, ho haurà de comunicar per escrit.  
4. Reserves  
4.1. L'IVAJ ofereix la possibilitat d'allotjament i d'altres serveis en albergs juvenils i campaments juvenils, a través de la Central de Reserves de l'IVAJ (c/ de l'Hospital, 2-2ª, València).  
4.2. Les reserves es poden fer en persona, a l'adreça susdita; per telèfon, al 902 22 55 52; per fax, al 47 3954 925; per correu electrònic, en l'adreça creserves\_yprf@rbk.rk, o per Internet, a través del web de l'IVAJ (en este últim cas, amb dos mesos d'antelació i només per a les reserves individuals i de famílies). També es poden fer el mateix dia a la instal·lació escollida.  
4.3. Als albergs juvenils de l'IVAJ es reserven llits i no habitacions.  
5. Utilització de les instal·lacions juvenils  
5.1. Antelació per a fer les reserves  
a) Els grups podran fer la reserva amb una antelació màxima de 5 mesos.  
b) Les reserves individuals i familiars es podran fer amb 3 mesos d'antelació.  
5.2. Permanència  
a) La permanència a la instal·lació per als grups és de 15 nits com a màxim.  
b) La permanència a la instal·lació per a les reserves individuals i familiars és de 5 nits com a màxim.  
No obstant això, si hi ha disponibilitat, la direcció de la instal·lació podrà augmentar els dits períodes.  
L'IVAJ, partint de les places lliures existents, i per al desplegament de determinats programes, podrà autoritzar-hi estades prolongades.  
5.3. Requisits  
a) Per poder utilitzar els albergs juvenils, tots els usuaris hauran d'estar en possessió d'alguna de les modalitats del carnet d'alberguista.  
b) L'edat mínima per poder fer una reserva individual és de 14 anys. No obstant això, els menors d'edat hauran de portar una autorització signada pel pare/la mare o tutor/a.  
6. Procediment de pagament  
6.1. Preu de les reserves. Els preus i les tarifes que s'apliquen són els que estableix l'annex II d'esta resolució. Els dits preus s'ajustaran a la instal·lació, i s'hi aplicaran els descomptes i les gratuïtats que, si s'escau, procedisquen.  
6.2. En albergs. Una vegada feta la reserva, s'ingressaran 4,00 € per persona i per dia, IVA inclòs, en concepte de bestreta, en un termini màxim de 7 dies, i el resguard de l'ingrés s'enviarà a la instal·lació.  
En les reserves per Internet, el pagament de la bestreta s'ha d'efectuar per mitjà d'una targeta de crèdit. En la resta dels casos, el pagament de la bestreta s'ha d'efectuar mitjançant un ingrés o una transferència bancària a favor de l'IVAJ, en el número de compte indicat en l'imprés de reserva que es facilitarà.  
La resta de l'import de la reserva s'abonarà a la mateixa instal·lació.  
6.3. En campaments. Una vegada feta la reserva, s'ingressarà 1,50 € per persona i per dia, en concepte de bestreta, en un termini màxim de 7 dies, i el resguard de l'ingrés s'enviarà a la Central de Reserves.  
El pagament de la bestreta s'ha d'efectuar mitjançant un ingrés o una transferència bancària a favor de l'IVAJ, en el número de compte indicat en l'imprés de reserva que es facilitarà.  
La resta de l'import de la reserva s'abonarà abans de l'inici de l'estada i el resguard de l'ingrés s'enviarà a la Central de Reserves.  
6.4. La reserva quedarà confirmada una vegada efectuat el pagament de la bestreta, dins del termini indicat. En cas contrari, l'Institut Valencià de la Joventut podrà anul·lar la reserva.  
7. Anul·lació parcial o total de places  
7.1. En albergs  
  
7.2. En campaments  
  
7.3. Durant els 7 primers dies de què disposen per a formalitzar la reserva, comptadors a partir de l'endemà del dia en què es faça la reserva, qualsevol anul·lació total o parcial de places no implicarà cap tipus de penalització.  
7.4. En el cas que no se'n comunique l'anul·lació o que es faça el mateix dia de la incorporació, no es tindrà cap dret a la devolució de la bestreta.  
8. Devolucions  
8.1. Les sol·licituds de devolució d'ingressos es faran sempre per escrit.  
8.2. Les devolucions que corresponguen s'efectuaran al titular de la reserva.  
8.3. Les devolucions que es facen per transferència bancària es tramitaran juntament amb el formulari de 'manteniment de tercers'-degudament emplenat i firmat pel titular autoritzat-, que es pot obtindre en el web de l'IVAJ (www.ivaj.es).  
9. Horaris d'incorporació  
Els usuaris podran incorporar-se a l'alberg a partir de les 12.00 h. Per a qualsevol altra opció horària s'han de posar en contacte amb la instal·lació corresponent.  
Annex II  
1. Serveis bàsics en instal·lacions juvenils  
1.1. Als albergs i residències juvenils quan presten serveis d'alberg juvenil  
Els preus i tarifes dels albergs s'establiran en funció dels criteris següents:  
a) Segons el període anual d'ocupació  
Temporada alta: del 16 de maig al 15 de setembre.  
Temporada baixa: la resta de l'any.  
b) Segons l'edat dels usuaris  
  
c) Segons l'alberg  
S'estableixen unes tarifes i preus generals per a tots els albergs de l'IVAJ, tret de l'alberg Argentina, a Benicàssim, i l'alberg La Marina, a Moraira-Teulada, que tenen preus especials.  
d) Segons el tipus de reserva  
d.1. Individuals i per a famílies. Reserves d'una a quinze persones.  
d.2 Grups. Reserves a partir de 16 persones.  
d.3. Programes educatius i associacions juvenils, i programes propis o conveniats de l'IVAJ. Reserves fetes per centres educatius, associacions juvenils inscrites en el Cens d'Associacions Juvenils i Entitats Prestadores de Serveis a la Joventut de l'Institut Valencià de la Joventut, i associacions juvenils inscrites en els censos d'altres comunitats autònomes o de l'INJUVE.  
El preu de totes les modalitats inclou el lloguer d'un joc de llençols per llit.  
Els preus i tarifes detallades en el present annex inclouen l'IVA corresponent.  
1.2. Preus i tarifes generals per a tots els albergs juvenils, excepte Argentina (Benicàssim) i la Marina (Moraira-Teulada)  
1.2.1. Estades individuals i familiars  
6.2.2.5. Preus en temporada baixa  
  
1.6.3.6. Preus en temporada alta  
  
Els menors de 3 anys abonaran únicament l'import corresponent als serveis d'allotjament i restauració que utilitzen.  
1.2.2. Estades de grups  
  
1.3. Preus i tarifes especials per als albergs juvenils Argentina (Benicàssim) i la Marina (Moraira-Teulada)  
1.3.1. Estades individuals i familiars  
8.4.1.1. Preus en temporada baixa  
  
9.8.8.8. Preus en temporada alta  
  
Els menors de 3 anys abonaran únicament l'import corresponent als serveis d'allotjament i restauració que utilitzen.  
1.3.2. Estades de grups  
  
1.3.3. Programes educatius i associacions juvenils, i programes propis i conveniats de l'IVAJ  
Inclou l'allotjament en règim de pensió completa.  
  
1.4. Als campaments juvenils  
1.4.1. L'ocupació dels campaments juvenils es farà només per grups.  
1.4.2. Els preus detallats en el present annex inclouen l'IVA corresponent.  
1.4.3. Als campaments, s'hi abonarà un preu mínim amb independència del tipus d'allotjament que sol·liciten, preu que s'abonarà per ocupació.  
  
1.4.4. A més del preu per ocupació, el grup abonarà un import determinat pel tipus d'allotjament.  
1.4.5. Els grups que no pernocten a la instal·lació només abonaran el preu mínim per grup.  
1.4.6. Els allotjaments en els campaments podran ser:  
a) En tenda pròpia  
  
b) En cabanes. Les cabanes allotjaran un màxim de 8 persones  
  
c) En alberg-refugi  
  
1.4.7. Per a programes propis i conveniats de l'IVAJ  
Inclou l'allotjament en règim de pensió completa, tant en tendes de campanya com en cabanes o en alberg-refugi  
  
2. Descomptes en els preus y les tarifes dels albergs i campaments juvenils  
a) Carnet Jove: descompte del 10% del total de l'estada.  
b) Bonificació per nombre de places: per cada 25 places, 1 gratuïtat  
Els descomptes oferits per l'Institut Valencià de la Joventut no són acumulables. Per a utilitzar-los cal presentar, si s'escau, la documentació que hi dóna dret.   
3. Promocions  
En determinades dates, l'Institut Valencià de la Joventut podrà oferir promocions en algunes instal·lacions, que també es reservaran a través de la Central de Reserves de l'IVAJ.  
4. Serveis complementaris als albergs i campaments  
a) Els serveis complementaris de cada instal·lació depenen de la seua disponibilitat.  
b) L'ús de les zones comunes (sala d'estar i TV, pistes poliesportives, aules, piscina, etc.) es regirà -quant al preu, l'horari d'utilització i la tipologia- pel que establisca cada instal·lació.  
